EL Επίσημη Εφημερίδα της Ευρωπαϊκής Ένωσης C 108/8

Συνοπτικό δελτίο κοινοποιούμενο από τα κράτη μέλη για τις κρατικές ενισχύσεις που χορηγούνται σύμφωνα με τον κανονισμό (ΕΚ) αριθ. 1857/2006 της Επιτροπής σχετικά με την εφαρμογή των άρθρων 87 και 88 της συνθήκης ΕΚ στις κρατικές ενισχύσεις προς μικρομεσαίες επιχειρήσεις που δραστηριοποιούνται στους τομείς της παραγωγής, μεταποίησης και εμπορίας γεωργικών προϊόντων όπως τροποποιήθηκε με τον κανονισμό (ΕΚ) αριθ. 70/2001

(2008/C 108/08)

Αριθμός ενίσχυσης: XA 241/07

Κράτος μέλος: Ηνωμένο Βασίλειο

Περιφέρεια: Scotland

Τίτλος του καθεστώτος ενίσχυσης ή επωνυμία της επιχείρησης που λαμβάνει μεμονωμένη ενίσχυση: Shetland Animal Health Scheme

Νομική βάση: Local Government in Scotland Act 2003; Zetland County Council (ZCC) Act 1974

Ετήσιες δαπάνες που προβλέπονται στο πλαίσιο του καθεστώτος ενίσχυσης ή συνολικό ποσό της μεμονωμένης ενίσχυσης που χορηγείται στη δικαιούχο επιχείρηση: 50 000 GBP (πενήντα χιλιάδες λίρες στερλίνες) συνολικά

Μέγιστη ένταση ενίσχυσης: Η ένταση ενίσχυσης ανέρχεται σε ποσοστό 100 %, σύμφωνα με το άρθρο 10 του κανονισμού (EΚ) αριθ. 1857/2006

Ημερομηνία έναρξης εφαρμογής: Το καθεστώς θα αρχίσει την 1η Οκτωβρίου 2007

Διάρκεια του καθεστώτος ενίσχυσης ή της μεμονωμένης ενίσχυσης: Το καθεστώς θα αρχίσει την 1η Οκτωβρίου 2007 και θα λήξει την 31η Μαρτίου 2012

Στόχος της ενίσχυσης: Το καθεστώς ενίσχυσης εφαρμόζεται σύμφωνα με το κεφάλαιο 2 άρθρο 10 του κανονισμού (EΚ) αριθ. 1857/2006. Το καθεστώς παρέχει υπηρεσία ανίχνευσης μιας σειράς ζωονόσων στο σημείο εισόδου κτηνοτροφικών ζώων στο έδαφος των Νήσων Shetland. Το εν λόγω καθεστώς καλύπτει τα πάντα και έχει στόχο να διασφαλίσει ότι όλα τα κτηνοτροφικά ζώα που εισέρχονται στο έδαφος των Νήσων Shetland υποβάλλονται σε εξετάσεις ανίχνευσης των επιλεγμένων ζωονόσων. Το καθεστώς εφαρμόζεται ως υπηρεσία παρεχόμενη στο σύνολο της γεωργικής κοινότητας και δεν συνεπάγεται επιβαρύνσεις ή εισφορές για την εξέταση των εισαγόμενων ζώων. Οι ενισχύσεις στο πλαίσιο του εν λόγω καθεστώτος παρέχονται σε είδος, υπό μορφή επιδοτούμενων υπηρεσιών, και δεν περιλαμβάνουν άμεσες χρηματικές πληρωμές σε παραγωγούς.

Με την υποβολή των εισαγόμενων κτηνοτροφικών ζώων σε εξετάσεις ανίχνευσης ζωονόσων, πρωταρχικός σκοπός του Shetland Animal Health Scheme είναι η προστασία των προβατοειδών και βοοειδών των Νήσων Shetland από ζωονόσους και η διατήρηση του σχετικού υψηλού υγειονομικού επιπέδου, ώστε να επιτευχθούν όλοι οι ακόλουθοι στόχοι:

μείωση του κόστους παραγωγής,

βελτίωση ή αναδιάρθρωση της παραγωγής,

βελτίωση της ποιότητας,

διαφύλαξη και βελτίωση του φυσικού περιβάλλοντος, των συνθηκών υγιεινής και των προτύπων καλής διαβίωσης των ζώων

Σχετικός(-οί) τομέας(-είς): Tο καθεστώς εφαρμόζεται στην παραγωγή γεωργικών προϊόντων

Ονομασία και διεύθυνση της χορηγούσας αρχής: Ο οργανισμός που είναι υπεύθυνος για το καθεστώς είναι ο ακόλουθος:

Shetland Islands Council

Economic Development Unit

6 North Ness Business Park

Lerwick

Shetland

ZE1 0LZ

Διεύθυνση στο Διαδίκτυο: http://www.sdt.shetland.org/Schemesinnotificationprocess.aspx

Άλλες πληροφορίες: —

Υπογραφή και ημερομηνία εξ ονόματος του Υπουργείου Περιβάλλοντος, Τροφίμων και Αγροτικών Υποθέσεων (αρμόδια αρχή του Ηνωμένου Βασιλείου)

Duncan Kerr

Agricultural State Aid

Department for Environment, Food and Rural Affairs

Area 8D, 9 Millbank

C/o Nobel House

17 Smith Square

Westminster

London

SW1P 3JR

United Kingdom

Αριθμός ενίσχυσης: XA 316/07

Κράτος μέλος: Δημοκρατία της Σλοβενίας

Περιφέρεια: Območje občine Kanal ob Soči

Τίτλος του καθεστώτος ενίσχυσης ή επωνυμία της επιχείρησης που λαμβάνει μεμονωμένη ενίσχυση: Državne pomoči za ohranjanje in razvoj podeželja v občini Kanal ob Soči

Νομική βάση: Pravilnik o dodeljevnaju državnih pomoči za ohranjanje in razvoj podeželja v občini Kanal ob Soči

Ετήσιες δαπάνες που προβλέπονται στο πλαίσιο του καθεστώτος ενίσχυσης ή συνολικό ποσό της μεμονωμένης ενίσχυσης που χορηγείται στη δικαιούχο επιχείρηση:

2007: 33 226 EUR

2008: 33 990 EUR

2009: 34 772 EUR

2010: 35 572 EUR

2011: 36 390 EUR

2012: 37 227 EUR

2013: 38 083 EUR

Μέγιστη ένταση ενίσχυσης:

1. Επενδύσεις σε γεωργικές εκμεταλλεύσεις για τους σκοπούς της πρωτογενούς παραγωγής:

— έως 40 % των επιλέξιμων επενδυτικών δαπανών σε άλλες περιοχές,

— έως 50 % σε μειονεκτικές περιοχές.

Η ενίσχυση προορίζεται για επενδύσεις αποκατάστασης στοιχείων των γεωργικών εκμεταλλεύσεων, για την αγορά εξοπλισμού χρησιμοποιούμενου στη γεωργική παραγωγή, και για επενδύσεις σε μόνιμες καλλιέργειες και στη διαχείριση γεωργικών εκτάσεων και βοσκοτόπων.

2. Διατήρηση παραδοσιακών τοπίων και κτιρίων:

— έως 100 % των επιλέξιμων επενδυτικών δαπανών για τη διατήρηση μη παραγωγικών στοιχείων της κληρονομιάς (αρχαιολογικού ή ιστορικού ενδιαφέροντος)· έως 60 %, ή προκειμένου για μειονεκτικές περιοχές έως 75 %, των πραγματικών επενδυτικών δαπανών για τη διατήρηση στοιχείων της πολιτιστικής κληρονομιάς που εμπλέκονται στην παραγωγική διαδικασία, υπό τον όρο ότι η επένδυση δεν συνεπάγεται αύξηση της παραγωγικής ικανότητας της εκμετάλλευσης· έως 100 % των πρόσθετων δαπανών που προκύπτουν από τη χρήση παραδοσιακών υλικών.

3. Μετεγκατάσταση αγροτικών κτιρίων για λόγους δημοσίου συμφέροντος:

— έως 100 % των πραγματικών δαπανών, όταν η μετεγκατάσταση συνίσταται απλώς στην αποξήλωση, μετακίνηση και εκ νέου ανέγερση υφιστάμενων κτιριακών εγκαταστάσεων και δεν συνεπάγεται εκσυγχρονισμό των εγκαταστάσεων αυτών ούτε οδηγεί σε αύξηση της παραγωγικής ικανότητας,

— η δημοτική στήριξη καλύπτει ποσοστό έως 40 %, ή προκειμένου για μειονεκτικές περιοχές έως 50 %, των πραγματικών δαπανών, όταν η μετεγκατάσταση συνεπάγεται εκσυγχρονισμό των κτιριακών εγκαταστάσεων της γεωργικής εκμετάλλευσης ή αύξηση της παραγωγικής της ικανότητας.

4. Ενισχύσεις για την πληρωμή ασφαλίστρων:

— το ποσό της δημοτικής συγχρηματοδότησης είναι η διαφορά μεταξύ του ποσού της συγχρηματοδότησης των ασφαλίστρων από τον κρατικό προϋπολογισμό και ποσοστού έως και 50 % των επιλέξιμων δαπανών για ασφάλιστρα για την ασφάλιση καλλιεργειών, καρπών, και του ζωικού κεφαλαίου έναντι ασθενειών.

5. Ενισχύσεις αναδασμού:

— έως 100 % των πραγματικών νομικών και διοικητικών δαπανών.

6. Ενισχύσεις για την ενθάρρυνση της παραγωγής γεωργικών προϊόντων ποιότητας:

— η ενίσχυση θα χορηγείται υπό μορφή επιδοτούμενων υπηρεσιών και δεν πρέπει να περιλαμβάνει άμεση καταβολή χρηματικών ποσών σε παραγωγούς.

7. Παροχή τεχνικής υποστήριξης στον γεωργικό τομέα:

— η ενίσχυση καλύπτει ποσοστό έως 100 % των επιλέξιμων δαπανών εκπαίδευσης και κατάρτισης γεωργών και γεωργικών εργατών, διοργάνωσης φόρουμ για την ανταλλαγή γνώσεων μεταξύ γεωργικών εκμεταλλεύσεων, διοργάνωσης διαγωνισμών, εμποροπανηγύρεων και εκθέσεων, και παροχής υπηρεσιών αντικατάστασης γεωργών κατά τη διάρκεια ασθενειών ή διακοπών. Η ενίσχυση θα χορηγείται υπό μορφή επιδοτούμενων υπηρεσιών και δεν πρέπει να περιλαμβάνει άμεση καταβολή χρηματικών ποσών σε παραγωγούς

Ημερομηνία έναρξης εφαρμογής: Οκτώβριος 2007 (οι ενισχύσεις θα χορηγηθούν μόνο μετά τη δημοσίευση του συνοπτικού δελτίου στον διαδικτυακό κόμβο της Ευρωπαϊκής Επιτροπής)

Διάρκεια του καθεστώτος ενισχύσεων ή της μεμονωμένης ενίσχυσης: Έως τις 31 Δεκεμβρίου 2013

Στόχος της ενίσχυσης: Στήριξη ΜΜΕ

Παραπομπή σε άρθρα του κανονισμού (ΕΚ) αριθ. 1857/2006 και επιλέξιμες δαπάνες: Το σχέδιο κανόνων σχετικά με τη χορήγηση κρατικών ενισχύσεων για τη διατήρηση και την ανάπτυξη της υπαίθρου στον δήμο Kanal ob Soči προβλέπει μέτρα που συνιστούν κρατικές ενισχύσεις σύμφωνα με τα ακόλουθα άρθρα του κανονισμού (EΚ) αριθ. 1857/2006 της Επιτροπής, της 15ης Δεκεμβρίου 2006, σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις που δραστηριοποιούνται στον τομέα της παραγωγής γεωργικών προϊόντων και για την τροποποίηση του κανονισμού (ΕΚ) αριθ. 70/2001 (ΕΕ L 358 της 16.12.2006, σ. 3):

άρθρο 4: Επενδύσεις σε γεωργικές εκμεταλλεύσεις για τους σκοπούς της πρωτογενούς παραγωγής: εκσυγχρονισμός γεωργικών εκμεταλλεύσεων,

άρθρο 5: Διατήρηση παραδοσιακών τοπίων και κτιρίων,

άρθρο 6: Μετεγκατάσταση αγροτικών κτιρίων για λόγους δημοσίου συμφέροντος,

άρθρο 12: Ενισχύσεις για την πληρωμή ασφαλίστρων,

άρθρο 13: Ενισχύσεις αναδασμού,

άρθρο 14: Ενισχύσεις για την ενθάρρυνση της παραγωγής γεωργικών προϊόντων ποιότητας,

άρθρο 15: Παροχή τεχνικής υποστήριξης στον γεωργικό τομέα

Σχετικός(-οί) τομέας(-είς): Γεωργία

Ονομασία και διεύθυνση της χορηγούσας αρχής:

Διεύθυνση στο Διαδίκτυο: http://www.uradni-list.si/1/ulonline.jsp?urlid=200792&dhid=91901

Άλλες πληροφορίες: Το μέτρο της πληρωμής των ασφαλίστρων για την ασφάλιση των καλλιεργειών και των καρπών επεκτείνεται και στα ακόλουθα δυσμενή καιρικά φαινόμενα που μπορούν να εξομοιωθούν με θεομηνία: εαρινός παγετός, χαλάζι, κεραυνοί, πυρκαγιές προκληθείσες από κεραυνούς, καταιγίδες και πλημμύρες.

Οι δημοτικές ρυθμίσεις πληρούν τις απαιτήσεις του κανονισμού (ΕΚ) αριθ. 1857/2006 για τα μέτρα που πρέπει να θεσπισθούν από τους δήμους και τις γενικές εκτελεστικές διατάξεις εφαρμογής (διαδικασία χορήγησης των ενισχύσεων, σώρευση, διαφάνεια και έλεγχος)

Andrej MAFFI

Δήμαρχος

Αριθμός ενίσχυσης: XA 327/07

Κράτος μέλος: Ισπανία

Περιφέρεια: Comunidad Valenciana

Τίτλος του καθεστώτος ενισχύσεων ή επωνυμία της εταιρείας που λαμβάνει μεμονωμένη ενίσχυση: Régimen de ayudas a explotaciones ganaderas a través de asociaciones legalmente constituidas que presten servicios de sustitución en las mismas

Νομική βάση: Orden, de la Consellería de Agricultura, Pesca y Alimentación, por la que se establecen ayudas a servicios de sustitución en explotaciones ganaderas

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία: Το κατ' εκτίμηση συνολικό ποσό των πιστώσεων του προϋπολογισμού για τα αντίστοιχα οικονομικά έτη έχει ως εξής:

Οικονομικό έτος 2007: 60 000 EUR

Οικονομικό έτος 2008: 80 000 EUR

Οικονομικό έτος 2009: 100 000 EUR

Οικονομικό έτος 2010: 120 000 EUR

Μέγιστη ένταση της ενίσχυσης: Η κρατική ενίσχυση θα καλύψει το 100 % του προβλεπόμενου σχεδίου αντικατάστασης.

Σε κάθε περίπτωση, το μέγιστο ποσό της χορηγούμενης ενίσχυσης μέσω της επιδότησης μιας και μόνο υπηρεσίας αντικατάστασης δεν πρέπει να υπερβαίνει τα 20 000 EUR

Ημερομηνία εφαρμογής: Αφού παραληφθεί η απόδειξη παραλαβής από την Επιτροπή, την επομένη της δημοσίευσης στην Επίσημη Εφημερίδα της Κοινότητας της Βαλένθια (Diario Oficial de la Comunidad Valenciana)

Διάρκεια του καθεστώτος ενισχύσεων ή της χορήγησης μεμονωμένης ενίσχυσης: Έως τις 31 Δεκεμβρίου 2010

Στόχος της ενίσχυσης: Ο στόχος συνίσταται στην κάλυψη των δαπανών για τις υπηρεσίες αντικατάστασης του κατόχου της κτηνοτροφικής εκμετάλλευσης κατά τη διάρκεια των διακοπών, της εβδομαδιαίας ανάπαυσης ή ασθένειας.

Άρθρο 15: Παροχή τεχνικής υποστήριξης στο γεωργικό τομέα.

Οι επιλέξιμες δαπάνες είναι οι πραγματικές δαπάνες που περιλαμβάνουν την αμοιβή, την ημερήσια αποζημίωση και τα έξοδα μετακίνησης (χιλιομετρική αποζημίωση) του ατόμου που παρέχει την υπηρεσία αντικατάστασης

Σχετικός(-οί) τομέας(-είς): Τομέας της παραγωγής· επιμέρους κτηνοτροφικοί κλάδοι εν γένει

Ονομασία και διεύθυνση της χορηγούσας αρχής:

Consellería de Agricultura, Pesca y Alimentación C/ Amadeo de Saboya, no 2 E-46010 Valencia

Διεύθυνση στο Διαδίκτυο: https://www.docv.gva.es/

Λοιπές πληροφορίες: —

El Director General de Investigación, Desarrollo e Innovación Agropecuaria (Ο Γενικός Διευθυντής Γεωργικής Έρευνας, Ανάπτυξης και Καινοτομίας)

Eduardo PRIMO MILLO

Αριθμός ενίσχυσης: XA 330/07

Κράτος μέλος: Ιταλία

Τίτλος του καθεστώτος ενισχύσεων: Aggregazione dell'offerta dei prodotti biologici e sostegno all'interprofessione

Νομική βάση: Decreto legislativo 17 marzo 1995, n. 220, recante «Attuazione degli articoli 8 e 9 del regolamento (CEE) n. 2092/91 in materia di produzione agricola ed agro-alimentare con metodo biologico»

Ετήσιες δαπάνες που προβλέπονται στο πλαίσιο του καθεστώτος ενισχύσεων: Πρόκειται για μεμονωμένη ενίσχυση. Το μέγιστο όριο των προβλεπόμενων ετήσιων δαπανών ανέρχεται σε 1 100 000 EUR, το οποίο κατανέμεται ως εξής μεταξύ των διαφόρων μέτρων: ομαδοποίηση τηλεματικών μέσων, ανώτατο ποσό 150 000 EUR· υποστήριξη του διεπαγγελματικού συνδέσμου, ανώτατο ποσό 400 000 EUR· οργάνωση των εμπορικών υποδομών, ανώτατο ποσό 550 000 EUR

Μέγιστη ένταση της ενίσχυσης: Οι ενισχύσεις καλύπτουν ποσοστό 100 % των προγραμματιζόμενων δαπανών και δεν περιλαμβάνουν άμεσες χρηματικές πληρωμές σε παραγωγούς

Ημερομηνία έναρξης εφαρμογής: Η προθεσμία υποβολής των σχεδίων ανέρχεται σε 40 ημέρες από την ημερομηνία της κοινοποίησης της πρόσκλησης υποβολής προσφορών προς δημοσίευση στην Gazzetta Ufficiale della Repubblica italiana

Ημερομηνία έναρξης εφαρμογής: Η έναρξη της εφαρμογής γίνεται το αργότερο το Δεκέμβριο του 2007

Διάρκεια του καθεστώτος ενισχύσεων: Η ενίσχυση χορηγείται μέσα στο 2008. Εφόσον τα σχέδια πρέπει να έχουν υλοποιηθεί μέσα σε δώδεκα μήνες από την ημερομηνία της έγκρισής τους, το υπόλοιπο ποσό της κρατικής χρηματοδότησης καταβάλλεται έως τον Ιούνιο του 2009

Στόχος της ενίσχυσης: Σε ό,τι αφορά τους στόχους που καθορίζονται στο «Programma di azione nazionale per l'agricoltura biologica e i prodotti biologici per l'anno 2005» (πρόγραμμα εθνικών μέτρων για τη βιολογική γεωργία και τα βιολογικά προϊόντα κατά το έτος 2005), σκοπός των χρηματοδοτούμενων μέτρων είναι η εξισορρόπηση της προσφοράς και της ζήτησης των μη μεταποιημένων προϊόντων της βιολογικής γεωργίας, η βελτίωση της ολοκληρωμένης ενσωμάτωσης των συντελεστών του κλάδου/της αλυσίδας και η κάλυψη των δαπανών οργάνωσης ενιαίων μορφών εμπορίας για τις επιχειρήσεις του κλάδου.

Τα μεμονωμένα μέτρα εξομοιώνονται με τα μέτρα παροχής τεχνικής υποστήριξης στο γεωργικό τομέα που προβλέπονται στο άρθρο 15 του κανονισμού (EΚ) αριθ. 1857/2006.

Επιτρέπεται να υποβάλουν σχέδια οι μεμονωμένες ομάδες διεπαγγελματικού χαρακτήρα ή οι ενώσεις τους που:

ασκούν αποκλειστικά δραστηριότητες στους τομείς της βιολογικής ή/και της βιοδυναμικής γεωργίας,

εκπροσωπούν τουλάχιστον έναν συντελεστή της αλυσίδας/του κλάδου,

διαθέτουν διαπεριφερειακή εκπροσώπηση (σε δύο τουλάχιστον περιφέρειες)

Σχετικός(-οί) τομέας(-είς): Το σύνολο των μη μεταποιημένων προϊόντων της βιολογικής γεωργίας

Χορηγούσα αρχή:

Ministero delle Politiche agricole alimentari e forestali Dipartimento delle politiche di sviluppo Via XX Settembre, 20 I-00187 Roma

Διεύθυνση στο Διαδίκτυο: www.politicheagricole.gov.it

Άλλες πληροφορίες: Η απόφαση που καθορίζει τις λεπτομέρειες εφαρμογής της ενίσχυσης δημοσιεύεται στην Gazzetta Ufficiale della Repubblica italiana και στη διεύθυνση στο Διαδίκτυο του Υπουργείου: www.politicheagricole.gov.it στο σκέλος Concorsi e gare. Στο ίδιο τμήμα δημοσιεύονται επίσης τα βασικά έγγραφα και πληροφορίες

Αριθμός ενίσχυσης: XA 336/07

Κράτος μέλος: Ηνωμένο Βασίλειο

Περιφέρεια: England

Τίτλος του καθεστώτος ενισχύσεων ή επωνυμία της επιχείρησης που λαμβάνει μεμονωμένη ενίσχυση: Rural Development Programme for England: Adding value to agricultural products for SMEs involved in Primary Agricultural Production (measure code 123)

Νομική βάση: Το άρθρο 2 παράγραφος 2 του Νόμου περί Ευρωπαϊκών Κοινοτήτων του 1972 (πρόκειται για νόμο του Ηνωμένου Βασιλείου ο οποίος παρέχει στους υπουργούς αρμοδιότητες για την εφαρμογή των ευρωπαϊκών κανονισμών εντός του Ηνωμένου Βασιλείου).

Κανονισμός (ΕΚ) αριθ. 1857/2006

Ετήσιες δαπάνες που προβλέπονται στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στη δικαιούχο επιχείρηση:

Περίοδος Σύνολο δαπανών 2007-2013 1 000 000 GBP

Μέγιστη ένταση της ενίσχυσης: Η ενίσχυση περιορίζεται σε:

ποσοστό έως και 50 % στις μειονεκτικές περιοχές,

ποσοστό έως και 40 % στις άλλες περιοχές

Ημερομηνία έναρξης εφαρμογής:

Διάρκεια του καθεστώτος ενισχύσεων ή της μεμονωμένης ενίσχυσης: Το καθεστώς λήγει στις 31 Δεκεμβρίου 2013

Στόχος της ενίσχυσης: Σύμφωνα με το άρθρο 20 στοιχείο β) σημείο iii) και το άρθρο 28 του κανονισμού (ΕΚ) αριθ. 1698/2005 του Συμβουλίου για την αγροτική ανάπτυξη, το παρόν καθεστώς προβλέπει υλικές ή άυλες επενδύσεις για τη βελτίωση των συνολικών επιδόσεων των επιχειρήσεων ή για την ανάπτυξη νέων προϊόντων, μεθόδων παραγωγής ή τεχνολογιών.

Οι εν λόγω επενδύσεις πρέπει να πληρούν τα κριτήρια που προβλέπονται στο άρθρο 4 του κανονισμού (ΕΚ) αριθ. 1857/2006, το οποίο αφορά επενδύσεις σε γεωργικές εκμεταλλεύσεις που ασχολούνται αποκλειστικά με την πρωτογενή παραγωγή γεωργικών προϊόντων

Επιλέξιμες δαπάνες: Η αύξηση της προστιθέμενης αξίας θα επιτευχθεί μέσω επενδύσεων στην ανάπτυξη νέων προϊόντων, μεθόδων παραγωγής και τεχνολογιών. Οι επενδύσεις πρέπει να είναι σύμφωνες με τα οριζόμενα στο άρθρο 4 του κανονισμού (ΕΚ) αριθ. 1857/2006 και να αξιολογούνται κατά περίπτωση. Ωστόσο, επιλέξιμες επενδύσεις είναι, μεταξύ άλλων, η κατασκευή, αγορά ή βελτίωση ακινήτων, η αγορά ή χρηματοδοτική μίσθωση με δυνατότητα αγοράς καινούργιου μηχανολογικού και άλλου εξοπλισμού και τα γενικά έξοδα που αφορούν δαπάνες για την απόκτηση διπλωμάτων ευρεσιτεχνίας και αδειών εκμετάλλευσης

Σχετικός(-οί) τομέας(-είς): Το καθεστώς εφαρμόζεται στις μικρές και μεσαίες επιχειρήσεις του κλάδου της γεωργίας που ασχολούνται αποκλειστικά με δραστηριότητες πρωτογενούς παραγωγής

Ονομασία και διεύθυνση της χορηγούσας αρχής:

Department for Environment, Food and Rural Affairs Nobel House 17 Smith Square Westminster London SW1P 3JR United Kingdom Contact: Brian Symes Tel. (44-207) 238 62 76

Διεύθυνση στο Διαδίκτυο: http://www.defra.gov.uk/erdp/pdfs/rdp07_13/wholedoc.pdf

(Το συγκεκριμένο μέτρο περιγράφεται λεπτομερώς στην ενότητα 5.17, σελίδες 212 έως 215)

Υπογραφή και ημερομηνία εξ ονόματος του Υπουργείου Περιβάλλοντος, Τροφίμων και Αγροτικών Υποθέσεων (αρμόδια αρχή του Ηνωμένου Βασιλείου)

Duncan Kerr

Agricultural State Aid

Department for Environment, Food and Rural Affairs

Area 8D, 9 Millbank

C/o Nobel House

17 Smith Square

Westminster

London

SW1P 3JR

United Kingdom

(1) Το παρόν καθεστώς θα εφαρμοστεί ως υπηρεσία παρεχόμενη στο σύνολο της γεωργικής κοινότητας.